 Projektas

**panevėžio rajono savivaldybės taryba**

**sprendimas**

**DĖL LEIDIMO SUDARYTI SUTARTĮ IR NUOMOS MOKESČIO PATVIRTINIMO**

2016 m. lapkričio 17 d. Nr. T-

# Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Savivaldybės ilgalaikio materialiojo turto nuomos tvarkos aprašo, patvirtinto Panevėžio rajono savivaldybės tarybos 2015 m. birželio 11 d. sprendimu Nr. T-114 „Dėl Savivaldybės ilgalaikio materialiojo turto nuomos tvarkos aprašo patvirtinimo“, 34.2 punktu ir atsižvelgdama į UAB „Omnitel“ 2016-10-20 prašymą bei Upytės seniūnijos 2016-10-28 raštą Nr. (1.3)VS-266, Savivaldybės taryba n u s p r e n d ž i a:

1. Leisti Panevėžio rajono savivaldybės administracijai 5 metų laikotarpiui sudaryti nuomos sutartį su UAB „Omnitel“ dėl ryšio įrangos sumontavimo ant vandens bokšto (unikalus Nr. 4400-0152-4820), esančio Upytės k., Panevėžio r. sav.

2. Patvirtinti nuompinigių dydį už įrangos sumontavimo vietą po 60 Eur per mėnesį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

#### Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO**

**„DĖL LEIDIMO SUDARYTI SUTARTĮ IR NUOMOS MOKESČIO PATVIRTINIMO“**

**PROJEKTO**

2016-11-03

Panevėžys

**Projekto rengimą paskatinusios priežastys**

UAB „Omnitel“ 2016 m. spalio 20 d. prašymas ir Upytės seniūnijos 2016 m. spalio 28 d. raštas Nr. (1.3)VS-266.

**Sprendimo projekto esmė ir tikslai**

Lietuvos Respublikos vietos savivaldos įstatymo 16 straipsnio 2 dalies 26 punkte numatyta, kad savivaldybių tarybos priima sprendimus dėl disponavimo savivaldybei nuosavybės teise priklausančiu turtu.

Upytės seniūnija kartu su gyventojų kaimo bendruomene „Upytės žemė“ sutinka, kad būtų sudaryta nuomos sutartis su UAB „Omnitel“ dėl ryšio įrangos sumontavimo ant vandens bokšto Upytės k. Sprendimo projekte siūloma leisti 5 metų laikotarpiui sudaryti nuomos sutartį su UAB „Omnitel“ ir patvirtinti nuompinigių dydį 60 Eur per mėnesį.

**Kokių pozityvių rezultatų laukiama**

Bus gaunamos papildomos pajamos už išnuomotą turtą.

**Galimos neigiamos pasekmės priėmus projektą**: nėra.

**Finansavimo šaltiniai ir lėšų poreikis**

Į Savivaldybės biudžetą papildomai gaunama 720 eurų per metus.

**Galiojantys teisės aktai, kuriuos reikės pakeisti priėmus teikiamą projektą**: nėra.

Vyr. specialistė Jadvyga Balčienė